ગુજરાતના પાટનગર ગાંધીનગર ખાતે રવિવાર, 14 ડિસેમ્બર, 2014ના રોજ એક કાર્યક્રમમાં હાજરી આપવા આવેલા સાધ્વી નિરંજન જ્યોતિએ કાર્યક્રમ બાદ રિપોર્ટર્સ સાથેની મુલાકાતમાં જણાવ્યું હતું કે 'હું આજે એ ધરતી પર આવી છું, જ્યાંથી દેશને બાપુજી (મહાત્મા ગાંધી) અને લોખંડી પુરુષ સરદાર વલ્લભભાઇ પટેલ મળ્યા છે. આ એ જ જમીન છે, જ્યાંથી આપણને આપણા યુગપુરુષ આપણા વડાપ્રધાન મળ્યા છે. અહીં આવીને સૌપ્રથમ મેં આ ધરતીને વંદન કર્યા છે.'